Lehdistötiedote:

**Osallistu EU:n avoimen datan päiville 2021 ja ole mukana digitaalisen tulevaisuutemme muovaamisessa**



**Osallistu ensimmäisille EU:n avoimen datan päiville 23.–25.11.2021. Tämä ainutlaatuinen tapahtuma tuo yhteen huippuluokan osaajat ja luo kolmipäiväisen osaamiskeskuksen, joka jalostaa avoimesta datasta konkreettista hyötyä EU:n julkiselle sektorille ja sitä kautta kansalaisille ja yrityksille. Tule mukaan tutustumaan uusimpiin trendeihin ja innovatiivisimpiin ratkaisuihin!**

**Tapahtuma järjestetään kokonaisuudessaan verkossa, ja se alkaa avoimen datan visualisointia käsittelevällä EU DataViz 2021 -konferenssilla 23.–24.11. Tapahtuma huipentuu 25.11. EU Datathon -finaaliin, jokavuotiseen avoimen datan sovelluskilpailuun.**

**Tuo esille oma osaamisesi EU:n avoimen datan päivillä 2021 ja osallistu tulevaisuutemme muovaamiseen!**

**Tule puhujaksi EU DataViz 2021 -konferenssiin**

Etsimme puhujia voidaksemme laatia mahdollisimman relevantin ohjelman. Oletko avoimen datan ja/tai datan visualisoinnin asiantuntija? Kannustamme sinua jakamaan ideoitasi, onnistuneita projektejasi ja parhaita käytäntöjäsi, jotka olisivat toteutettavissa EU:n julkisella sektorilla.

Otamme vastaan ehdotuksia kaikkialta maailmasta ja kaikilta aloilta: tiedeyhteisöltä, yksityisiltä tahoilta, toimittajilta, datan visualisoinnin freelancereiltä, EU:n toimielimiltä, kansallisilta julkishallinnoilta jne. Lisätietoja: [EU DataViz -verkkosivusto](https://op.europa.eu/en/web/eudataviz).

Lähetä osallistumistarjouksesi 21.5.2021 mennessä [tästä](https://survey.alchemer.eu/s3/90321567/DataViz-submission-form).

**Osallistu EU Datathon 2021 -kilpailuun**

Esitä ideasi avoimeen dataan perustuvaksi sovellukseksi, niin voit voittaa osuuden 99 000 euron kokonaispalkintosummasta. Demonstroi avoimen datan tuoma arvo ja tarjoa ratkaisua johonkin Euroopan komission prioriteeteista. Odotamme mielenkiinnolla datasta kiinnostuneiden ideoita kaikkialta maailmasta.

Tutustu [kilpailun sääntöihin](https://op.europa.eu/en/web/eudatathon) ja osallistu toimittamalla sovellusehdotuksesi [tästä](https://ec.europa.eu/eusurvey/runner/EU-Datathon-2021-project-descriptions) viimeistään 21.5.2021.

**Pysy ajan tasalla**

EU:n avoimen datan päivät järjestää Euroopan unionin julkaisutoimisto. Tapahtuma saa tukea ISA2-ohjelmasta. Lisätietoa [EU Open Data Days -verkkosivustolla](https://op.europa.eu/euopendatadays) ja Twitterissä [@EU\_opendata](https://twitter.com/EU_opendata?ref_src=twsrc%5egoogle|twcamp%5eserp|twgr%5eauthor).

